H O T Ă R Â R E

**privind exercitarea calității de autoritate publică tutelară la societățile TETAROM S.A și Centrul Agro Transilvania S.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 173 din 19.09.2022 privind exercitarea calității de autoritate publică tutelarăla societățile TETAROM S.A și Centrul Agro Transilvania S.A., propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 37118/14.09.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 37121/14.09.2022 şi de Avizul cu nr. 37118 din 21.09.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Raportul de propuneri de nominalizare al Comisiei de selecție a administratorilor de la unele întreprinderi publice aflate sub autoritatea Consiliului Județean Cluj nr. 36449/2022;

Luând în considerare prevederileart. 123 – 140 și ale art. 142 - 153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) și 2 lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2009 - 2042 din Legea privind Codul civil nr. 287/2009, republicată, cu modificările şi completările ulterioare;
* art. 137^1 alin. (1) din Legea privind societăţile nr. 31/1990, republicată, cu modificările şi completările ulterioare;
* Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice cu modificările și completările ulterioare;
* Hotărârii Consiliului Județean Cluj nr. 81/2021 privind unele măsuri referitoare la procedura de selecție a administratorilor întreprinderilor publice aflate sub autoritatea Consiliului Județean Cluj;
* Hotărârii Consiliului Județean Cluj nr. 217/2021 privind declanșarea procedurii de selecție a membrilor consiliului de administrație de la unele întreprinderi publice aflate sub autoritatea Consiliului Județean Cluj;
* Hotărârii Consiliului Județean Cluj nr. 247/2021 privind aprobarea unor documente necesare în cadrul procedurii de selecție a administratorilor de la unele întreprinderi publice aflate sub autoritatea Consiliului Județean Cluj;
* Hotărârii Consiliului Județean Cluj nr. 55/2022 privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 **hotărăşte:**

**Art. 1.** Se acordă mandat special doamnei Hodorogea Anca Cristina, în calitate de reprezentant al Județului Cluj în Adunarea Generală a Acționarilor la TETAROM S.A., pentru propunerea şi desemnarea domnului Neamțu Adrian în calitate de administrator neexecutiv în cadrul Consiliului de administrație al TETAROM S.A., de la data semnării contractului de mandat până la data de 02.05.2026.

**Art. 2.** Se acordă mandat special domnului Lörinczi Zoltán László, în calitate de reprezentant al Județului Cluj în Adunarea Generală a Acționarilor la Centrul Agro Transilvania Cluj S.A., pentru propunerea şi desemnarea doamnelor Feșnic Claudia Silvia și Rusu Denisa Roxana în calitate de administratori neexecutivi în Consiliului de administrație al Agro Transilvania Cluj S.A., de la data semnării contractelor de mandat până la data de 02.05.2026.

**Art. 3.** Se acordă mandat special reprezentanților Județului Cluj în adunările genarale a acționarilorla societățile precizate de la art. 1 - 2 pentru:

**a)** propunerea şi aprobarea contractului de mandat care se încheie cu administratorii neexecutivi menționați la art. 1 și 2, conform modelului-cadru cuprins în **anexa** care face parte integrantă din prezenta hotărâre, adaptat corespunzător;

**b)** propunerea şi aprobarea remuneraţiei membrilor consiliilor de administraţie precizate la art. 1 și 2, formată dintr-o indemnizaţie lunară fixă în sumă netă de 2.000 lei și a componentei variabile care se stabilește anual, în funcţie de nivelul de realizare a obiectivelor cuprinse în planul de administrare şi de gradul de îndeplinire a indicatorilor de performanţă financiari şi nefinanciari;

**c)** negocierea indicatorilor de performanţă financiari şi nefinanciari cu administratorii desemnați la art. 1 și 2, care constituie anexă la contractile de mandat;

**d)** semnarea contractelor de mandat cu administratorii desemnați potrivit art. 1 și 2, precum și a actelor adiționale, după caz.

**Art. 4.** Reprezentanții Judeţului Cluj în adunările generale ale acţionarilor și președinții consiliilor de administrare ale societăților precizate la art. 1 și 2, vor depune la Consiliul Judeţean Cluj, în termen de cel mult două zile lucrătoare de la data desfăşurării şedinţelor A.G.A./C.A., copii conforme cu originalul hotărârilor adoptate, materiale aferente şi procesele-verbale ale şedinţelor.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanțe, Resurse Umane, precum și reprezentanții Judeţului Cluj în A.G.A. la societățile TETAROM S.A. și Centrul Agro Transilvania S.A.; societatea TETAROM S.A. și societatea Centrul Agro Transilvania S.A.

**Art. 6.** Prezenta hotărâre se comunică Direcţiei Generale Buget-Finanțe, Resurse Umane; societății TETAROM S.A.; societății Centrul Agro Transilvania Cluj S.A.; persoanelor nominalizate la art. 1 și 2, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 166 din 29 septembrie 2022**

*Prezenta hotărâre a fost adoptată cu 27 voturi “pentru”, fiind astfel respectate prevederile legale privind majoritatea de voturi necesară.*